पूल टेबल से अचानक निकला अजगर, खिलाड़ियों के उड़े होश, देखें तस्वीरें - suddenly carpet python came from pool table viral picture
नई दिल्ली/टीम डिजिटल। अक्सर आपने देखा होगा की जानवर आपके नजदिक होते हुए भी आपको नजर नहीं आते हैं और जब आते हैं तो आपके होश उड़ जाते है। ऑस्ट्रेलिया के ब्रिसबेन में भी कुछ ऐसा ही देखने को मिला है जहां पूल गेम खेलते वक्त कुछ ऐसा हुआ जिससे वहां मौजूद लोगों के पसीने छुट गए।
अचानक से निकला पूल टेबल में सांप
दरअसल, हम बात कर रहे हैं एक तस्वीर की जो सोशल मीडिया पर काफी तेजी से वायरल हो रही है। इस तस्वीर के वायरल होने के पीछे एक सांप है, जिसने वहां मौजूद लोगों में एक सनसनी पैदा कर दिया। बता दें कि, मंगलवार को सोशल मीडिया पर एक तस्वीर वायरल हुई जिसमें एक जहरिला अजगर सांप पूल के टेबल से बाहर निकलने की कोशिश कर रहा है।
टेबल के पॉकेट में छिपा सांप
इस तस्वीर में आप साफ देख सकते हैं कि कुछ लोग पुल टेबल पर पुल खेल रहे हैं तभी उस बीच टेबल के पॉकेट से एक सांप का चेहरा दिखाई देता है। मौजूदा इस दृश्य को देखकर हर कोई सहम गया है जिसकी वजह से सोशल मीडिया पर सनसनी फैल गई है।
फेसबुक पर इस पेज ने तस्वीर को किया वायरल
इस तस्वीर को सोशल मीडिया पर Brisbane Snake Catchers नाम के फेसबुक पेज ने वायरल किया है जिसके कैप्शन में उन्होंने लिखा है कि, ब्रिसबेन के निवासी कारपेट अजगर के साथ पुल गेम खेलते हुए। आगे उन्होंने लिखा, जब आप अपने साथियों के साथ पूल का गेम खेल रहे हों और अचानक से एक सांप आ जाए, हमेशा ध्यान रखें की पूल गेम खेलते वक्त उसके पॉकेट में हाथ डालनें से पहले एक बार चेक जरूर कर लें।
इस वीडियो के वायरल होते ही कई यूजर ने इस वीडियो पर प्रतिक्रियाएं दी हैं जिस पर कुछ लोगों ने लिखा है कि, ये कितना सुंदर और प्यारा सांप हैं। वहीं कुछ लोगों ने इस वीडियो पर मजाकिए अंदाज में लिखा है कि मैं रोज अपने टेबल के पॉकेट्स को चेक करता हुं अब से रोज। बता दें कि, इस वीडियो को 2 हजार से ज्यादा लोग देख चुके हैं, 3 हजार लोगों ने इस पर कमेंट किया है और 4 हजार से ज्यादा लोगों ने इस वीडियो को देखा है।
Australia Brisbane python in pool pool game pool corner pocket Carpet python